Patru noi cazuri de coronavirus în Suceava. Totalul este acum de nouă persoane infectate

Joi, 19 Martie 2020 (11:02:00)

Alte patru cazuri de infectare cu noul coronavirus au fost confirmate la nivelul județului Suceava. Dintre aceste 4 persoane una este din Bosanci, localitate în care se confirmă al doilea caz de COVID-19.

Toate cele 4 persoane au fost transferate la Spitalul de Boli Infecțioase Iași. În total, în județul Suceava sunt confirmate 9 cazuri de coronavirus.

La nivel național erau înregistrate 260 de cazuri de infectare cu COVID-19, iar, din fericire, până în prezent nu a fost raportat nici un deces.